21. 8. 89 De Europæiske Fællesskabers Tidende Nr. C 214/1 
II 
(Forberedende retsakter) 
KOMMISSIONEN 
Revideret forslag til Rådets afgørelse om vedtagelse af et særprogram for spredning og udnyttelse af 
resultater af videnskabelig og teknologisk forskning (VALUE) (1989-1992) 
KOM(89) 283 endelig udg. — SYN 136 
(Forelagt af Kommissionen i henbold til EØF-Traktatens artikel 149, stk. 2, litra d), 
den 6. juni 1989) 
(89/C 214/01) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130 Q, 
stk. 2, 
under henvisning til forslag fra Kommissionen, 
i samarbejde med Europa-Parlamentet (*), 
under henvisning til udtalelse fra Det Økonomiske og 
Sociale Udvalg (2), og 
ud fra følgende betragtninger: 
I Traktatens artikel 130 G, litra c), pålægges Fællesskabet 
den opgave blandt andet at udbrede og udnytte resultaterne 
af aktiviteter vedrørende forskning, teknologisk udvikling 
og demonstration i Fællesskabet; 
i Traktatens artikel 130 K bestemmes det, at rammepro­
grammet iværksættes ved hjælp af særprogrammer, der 
udarbejdes i forbindelse med hver enkelt foranstaltning; 
ved afgørelse 87/516/Euratom, EØF (3), ændret ved 
afgørelse 88/193/EØF, Euratom (4), vedtog Rådet et 
rammeprogram for Fællesskabets aktioner inden for 
forskning og teknologisk udvikling (1987-1991), der 
omfatter aktiviteter inden for spredning og udnyttelse af 
resultater af videnskabelig og teknologisk forskning med 
henblik på at øge effektiviteten af selve FTU-arbejdet og 
stimulere innovationsprocessen og den industrielle udnyt­
telse i Europa; 
i1) Udtalelse afgivet den 16. november 1988 (endnu ikke offentlig­
gjort i De Europæiske Fællesskabers Tidende). 
(2) EFT nr. C 337 af 31. 12. 1988, s. 12. 
(3) EFT nr. L 302 af 24. 10. 1987, s. 1. 
(4) EFT nr. L 89 af 6. 4. 1988, s. 35. ved samme lejlighed besluttede Rådet at lægge øget vægt på 
disse horisontale aktioner, som spiller en væsentlig rolle 
ved udarbejdelsen af Fællesskabets videnskabelige og 
teknologiske strategi; 
i afgørelse 87/516/Euratom, EØF anføres det, at det må 
være en særlig opgave for Fællesskabets forskning at styrke 
den europæiske industris videnskabelige og teknologiske 
grundlag, særlig på strategiske områder af avanceret 
teknologi, og at fremme erhvervslivet ved at gøre det mere 
konkurrencedygtigt på internationalt plan; det fremføres 
endvidere i samme afgørelse, at en fællesskabsaktion er 
berettiget, når den medvirker til blandt andet at styrke den 
økonomiske og sociale samhørighed i Fællesskabet og til at 
fremme en generel harmonisk udvikling, samtidig med at 
kravet med hensyn til særlig høj videnskabelig og teknisk 
kvalitet opfyldes; VALUE-programmet er planlagt for at 
bidrage til virkeliggørelsen af disse målsætninger; 
et særprogram for spredning og udnyttelse af resultater af 
videnskabelig og teknologisk forskning bør supplere de 
foranstaltninger, der gennemføres på dette område inden 
for rammerne af andre EF-særprogrammer for forskning 
og udvikling og bør tillige samordnes nært med fælles­
skabsprogrammer på beslægtede områder, såsom 
SPRINT-programmet og handlingsprogrammet for små og 
mellemstore virksomheder; 
det er ønskeligt at fremme samarbejdet mellem Fællesska­
bets forsknings- og udviklingsprogrammer og EUREKA-
projekterne; programmet i denne beslutning bør i det 
fornødne omfang ses i sammenhæng med EUREKA 
COSINE-projektet; 
Nr. C 214/2 De Europæiske Fællesskabers Tidende 21. 8. 89 
dette program skal udnytte de nyeste resultater inden for 
telekommunikation og informationsteknologi for at nå de 
opstillede mål, f.eks. ved oprettelse af datanet; 
spredningen af resultater bør ske under hensyntagen til de 
strategiske interesser, som deltagerne i medlemsstaterne og 
Fællesskabet har på det teknologiske område, og i 
overensstemmelse med ethvert krav om fortrolighed; 
der bør tages hensyn til små og mellemstore virksomheders 
særlige behov med hensyn til teknologiske oplysninger og 
hjælp ved udnyttelsen; 
i forbindelse med Traktaten om Oprettelse af Det 
Europæiske Kul- og Stålfællesskab gennemfører Kommis­
sionen foranstaltninger inden for kul- og stålsektoren, som 
ikke falder ind under FTU-rammeprogrammet, og hvis 
resultater skal spredes og udnyttes i form af passende 
selvstændige aktiviteter; 
aktionerne med sigte på spredning og udnyttelse af 
resultaterne af Fællesskabets særprogrammer for teknolo­
gisk forskning og udvikling, som indgår i rammeprogram­
met (1987-1991), er en opfølgning af disse særprogram­
mer; 
Udvalget for Videnskabelig og Teknisk Forskning 
(CREST) har afgivet udtalelse — 
VEDTAGET FØLGENDE BESLUTNING: 
Artikel 1 
Særprogrammet for spredning og udnyttelse af videnskabe­
lige og tekniske forskningsresultater, kendt som VALUE-
programmet og herefter benævnt »programmet«, vedtages 
for en indledende periode på tre år begyndende den 
1. januar 1989. 
Artikel 2 
Programmet omfatter to underprogrammer. 
Målsætningerne for og det videnskabelige og tekniske 
indhold af disse underprogrammer er nærmere fastlagt i 
bilag I. 
Artikel 3 
1. De midler, der skønnes nødvendige for Fællesskabets 
finansielle bidrag til gennemførelsen af programmet, 
andrager 38 mio ecu, herunder udgifter til et personale på 
20 midlertidigt ansatte. 
2. En vejledende underopdeling af bevillingerne, for det 
anslåede samlede beløb, på de i bilag I anførte forskellige 
aktiviteter, er indeholdt i bilag II. Artikel 4 
Nærmere regler for programmets gennemførelse og 
størrelsen af Fællesskabets finansielle bidrag er fastsat i 
bilag III. 
Artikel 5 
1. Kommissionen er ansvarlig for programmets gennem­
førelse. 
2. Kommissionen bistås af et udvalg af rådgivende 
karakter, der består af repræsentanter for medlemsstater­
ne, og som har Kommissionens repræsentant som formand. 
Artikel 6 
1. Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, som 
formanden kan fastsætte under hensyntagen til sagens 
hastende karakter, i givet fald ved afstemning. 
2. Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
3. Kommissionen tager størst muligt hensyn til udvalgets 
udtalelse. Den underretter udvalget om, hvorledes den har 
taget hensyn til dets udtalelse. 
Artikel 7 
Den i artikel 6 fastlagte procedure finder navnlig anvendel­
se på 
— indholdet af udbud, 
— vurderingen af de foreslåede projekter og det anslåede 
beløb for Fællesskabets bidrag hertil, 
— fortrolighedskriterierne for spredning af resultater, 
— afvigelser fra de generelle regler for Fællesskabets 
deltagelse i finansieringen, der er fastsat i bilag III, 
— enhver tilpasning af den vejledende fordeling af midler, 
der er indeholdt i bilag II, 
— de præcise gennemførelsesprocedurer, der følger af 
aftaler med tredjelande, 
— de foranstaltninger, der skal træffes med henblik på 
evaluering af programmet. 
Artikel 8 
1. I første halvdel af det tredje år for programmets 
gennemførelse tager Kommissionen programmet op til 
fornyet behandling og undersøger, i hvilket omfang de i 
bilag I opstillede målsætninger er nået. Kommissionen 
fremsender en rapport til Europa-Parlamentet og Rådet om 
21. 8. 89 De Europæiske Fællesskabers Tidende Nr. C 214/3 
resultaterne af denne fornyede behandling, om nødvendigt 
vedlagt forslag til ændring eller forlængelse af programmet 
i lyset af de foreløbigt opnåede resultater. 
2. Ved programmets afslutning skal Kommissionen 
forelægge Europa-Parlamentet og Rådet en rapport om 
evalueringen af de opnåede resultater. 
3. De i stk. 1 og 2 omhandlede rapporter udarbejdes 
under hensyntagen til de målsætninger, der er fastsat i 
bilag I til denne beslutning, og i overensstemmelse med 
artikel 2, stk. 2, i afgørelse 87/516/Euratom, EØF. Artikel 9 
1. Kommissionen bemyndiges herved, i overensstemmel­
se med Traktatens artikel 130N, til at forhandle aftaler 
med tredjelande, som deltager i Det Europæiske Samar­
bejde om Videnskabelig og Teknisk Forskning (COST), 
med henblik på at associere dem helt eller delvis med 
programmet. Disse aftaler skal bygge på kriteriet om 
gensidige fordele. 
Artikel 10 
Denne beslutning er rettet til medlemsstaterne. 
BILAG I 
Målsætninger og videnskabeligt og teknisk indhold 
VALUE-programmets generelle målsætning er at fremme en effektiv udnyttelse af resultaterne af Fællesskabets 
FTU-aktiviteter med henblik på at nå det mål, der er fremsat i rammeprogrammet, nemlig at styrke den 
europæiske industris videnskabelige og teknologiske grundlag, samt med henblik på såvel at fremme industrien 
ved at gøre den mere konkurrencedygtig på internationalt plan som at medvirke til gennemførelsen af det indre 
marked og styrkelsen af den økonomiske og sociale samhørighed. 
UNDERPROGRAM I: SPREDNING OG UDNYTTELSE AF RESULTATERNE AF FÆLLESSKABETS 
FTU-AKTIVITETER. 
Målsætninger 
Under overholdelse af de kontraktmæssige bestemmelser, som Fællesskabets FTU-aktiviteter er 
underlagt, skal resultaterne af disse aktiviteter spredes ad de rette kanaler, således at det sikres, at der 
sker en forbedring med hensyn til udnyttelsesgraden og en deraf følgende øget økonomisk aktivitet. For 
at forbedre den europæiske industris konkurrenceevne vil der blive taget hensyn til de små og 
mellemstore virksomheders interesser og navnlig til deres behov med hensyn til teknologiske 
oplysninger og hjælp ved udnyttelsen. 
Aktionslinjer 
1.1. Indsamling og spredning af oplysninger om eksisterende eller planlagte FTU-programmer ved hjælp af 
hensigtsmæssige metoder og midler, såsom: 
— databaser, 
— elektroniske informationstjenester, 
— informations- og spredningscentre i medlemsstaterne, 
— udgivelse og uddeling af tryksager (nyhedsbreve, brochurer, tidsskrifter, artikler). 
Denne aktivitet skulle gøre det lettere at deltage i almindelighed i FTU-aktiviteter og finde 
samarbejdspartnere. Så vidt det er muligt, vil der blive anvendt eksisterende databaser og tilknyttede 
informationstjenester, herunder, hvis det skønnes hensigtsmæssigt, bistand, som tilbydes af private 
organisationer. 
1.2. Bestemmelse, karakterisering og screening af relevante resultater af Fællesskabets FTU-aktiviteter for at 
fastslå, om de egner sig til spredning eller udnyttelse; dette skal ske på basis af: 
— undersøgelse af kontrakter og rapporter, 
— vurdering af videnskabeligt/teknisk potentiel og andet potentiel, der kan udnyttes, 
— undersøgelse af behovet for beskyttelse ved hjælp af patenter osv. 
Nr. C 214/4 De Europæiske Fællesskabers Tidende 21. 8. 89 
1.3. Aktion vedrørende retlig beskyttelse af resultaterne på basis af: 
— anvendelse af udvalgte patentrådgivere, 
— undersøgelse af rapporter for at sikre fortrolighed og beskyttelse før offentliggørelse, 
— bistand til kontrahenter og opfindere, 
— oplysningsaktiviteter. 
1.4. Spredning af resultater, som ikke skal beskyttes, på basis af: 
— publikationer (bøger, rapporter, resuméer, nyhedsbreve osv.), 
— organisering af og deltagelse i seminarer, konferencer, udstillinger osv., 
— organisering af målrettede spredningsaktiviteter, 
— overførsel af viden ved (kortvarig) udstationering af forskningsarbejdere, som deltager i 
Fællesskabets FTU-projekter, 
— samarbejde med og bistand til organisationer i medlemsstaterne i forbindelse med oprettelsen af 
mekanismer til spredning af resultater, 
— elektroniske midler såsom databaser og tilknyttede tjenester. 
1.5. Fremme af udnyttelsen af relevante resultater på basis af: 
— vurdering med bistand fra eksperter af resultaternes udnyttelsespotentiel, 
— råd fra eksperter i forbindelse med udarbejdelsen og planlægningen af udnyttelsesprojekter, 
— hjælp i forbindelse med spørgsmål om retlig og teknisk beskyttelse, 
— udstillinger, hjælp til at finde partnere til joint ventures eller licensarbejde, 
— økonomisk og teknisk støtte til udvikling af laboratorieprototyper til anvendelse i prækonkurrence­
mæssigt samarbejde, 
— råd til deltagerne med henblik på at finde økonomisk støtte fra tredjeparter. 
UNDERPROGRAM II: DATAKOMMUNIKATIONSNET 
2. Målsætninger 
Med henblik på at forbedre effektiviteten af spredningen af forsknings- og udviklingsaktiviteterne i hele 
Europa og under skyldig hensyntagen til fortroligheds- og integritetskravene for så vidt angår 
Fællesskabets FTU-oplysninger (jf. 2.2) skal der bidrages til opbygningen af en fælles integreret 
infrastruktur for datakommunikation og tilknyttede tjenester, som skal være tilgængelig for de 
forskellige offentlige og private forskningscentre i Europa. 
Aktionslinjer 
2.1. Generel støtte til udvikling af datakommunikationsnet inden for forskning og teknologisk udvikling. 
— Teknisk bistand og støtte til RARE-sammenslutningen (Réseaux Associés pour la Recherche 
Européenne), især dens pan-europæiske projekter (inden for datahåndtering og filoverføring), til 
iværksættelsen af EUREKA COSINE-projektet og til de medlemsstater, der måtte ønske at udvikle 
eller at tilpasse net til dette programs målsætninger. 
2.2. Udarbejdelse af fortroligheds- og integritetskrav for så vidt angår Fællesskabets FTU-oplysninger. 
21. 8. 89 De Europæiske Fællesskabers Tidende Nr. C 214/5 
BILAG II 
Retningsgivende underopdeling af bevillingerne 
(Mio ecu) 
UNDERPROGRAM I: 
Spredning og udnyttelse af resultaterne af Fællesskabets FTU-aktiviteter 
1.1. Indsamling og spredning af oplysninger om eksisterende eller 
planlagte fællesskabsprogrammer inden for forskning og teknolo­
gisk udvikling 
1.2. Bestemmelse, karakterisering og screening af resultater af 
Fællesskabets FTU-aktiviteter 
1.3. Aktioner vedrørende retlig beskyttelse af resultater (patenter osv.) 
1.4. Spredning af resultater 
1.5 Fremme af udnyttelsen af resultater 
Sub-total 
UNDERPROGRAM II: 
Datakommunikationsnet 
2.1. Generel støtte til udvikling af datakommunikationsnet inden for 
FTU 
— Teknisk bistand og støtte til RARE-sammensiutningen (Ré-
seaux Associés pour la Recherche Européenne), især de pan­
europæiske projekter (inden for datahåndtering og filoverfø­
ring), til iværksættelsen af EUREKA COSINE-projektet og til 
de medlemsstater, der måtte ønske at udvikle eller at tilpasse net 
til dette programs målsætninger 
2.2. Udarbejdelse af fortroligheds- og integritetskrav, for så vidt angår 
Fællesskabets FTU-oplysninger 
Sub-total 
Til fordeling efter midvejsrevision af programmet 
lait 6,0 
2,0 
2,0 
8,0 
10,0 
6,0 
2,0 28,0 
8,0 
2,0 
38,0 
Nr. C 214/6 De Europæiske  Fællesskabers  Tidende 21. 8. 89 
BILAG  111 
Programmets  gennemførelse 
I. GENERELT 
Ved gennemførelsen  af programmet  undersøger,  udvælger  og anvender  Kommissionen  metoder,  som  er egnede 
til en effektiv  spredning  og udnyttelse  af teknologiske  nyskabelser.  Den  anvender  såvel  de europæiske  som  de 
internationale  eksperters  indvundne  erfaringer  og mest  hensigtsmæssige  praksis  på dette  område.  I forbindelse 
med sit arbejde  med  henblik  på udnyttelse  af resultater  tager  Kommissionen  hensyn  til kontrahenternes  legitime 
interesser. 
II. SPECIFIKKE  GENNEMFØRELSESBESTEMMELSER 
1. De  i bilag  I omhandlede  aktiviteter  skal  bl.a.  gennemføres  ved  hjælp  af kontrakter  vedrørende  studier  og 
tjenesteydelser,  som  skal  udføres  på Kommissionens  vegne. 
2. Med  hensyn  til de aktioner,  der skal  gennemføres  på grundlag  af kontrakter  med  omkostningsdeling,  vil 
Fællesskabets  deltagelse  principielt  være  på op til 50 % af de samlede  udgifter. 
Fællesskabet  kan,  når  der er tale  om projekter,  som  gennemføres  af universiteter  og forskningsinstitutter, 
påtage  sig op til 100  % af de yderligere  udgifter,  som  disse  projekter  måtte  afstedkomme. 
3. Indkaldelse  af forslag  eller  udbud  (begrænsede  eller  offentlige)  offentliggøres  i givet  fald  i De Europæiske 
¥ cellesskabers  Tidende. 
4. Hjælp  til europæiske  samarbejdsnet  er ligeledes  en måde,  hvorpå  programmets  mål  kan  nås.  Kommissionen 
kan også  udpege  sine  egne  kontaktorganer  med  henblik  på lokalt  at fremme  programmets  målsætninger  i 
medlemsstater  eller  regioner  med  uudviklede  infrastrukturer  til sådanne  aktiviteter. 
21. 8. 89 De Europæiske Fællesskabers Tidende Nr. C 214/7 
KOMMISSIONENS BEMÆRKNINGER TIL DE AF EUROPA-PARLAMENTETS 
ÆNDRINGSFORSLAG, SOM IKKE ER BLEVET ACCEPTERET AF KOMMISSIONEN 
Ved andenbehandlingen, 24. maj 1989, foreslog Europa-Parlamentet tre ændringsforslag til den 
fælles holdning med henblik på Rådets beslutning om vedtagelse af et særprogram for spredning og 
udnyttelse af resultater af videnskabelig og teknologisk forskning (VALUE), som Kommissionen 
ikke har accepteret. 
Kommissionen er af den opfattelse, at indførelse af en ændring af budgetmæssig art ikke er 
ønskværdig, i det omfang det medfører en forsinket vedtagelse af de berørte programmer. 
Kommissionen mener, at i et beslutningsforslag til et bestemt program er det ikke nødvendigt at 
minde om, at den er »ansvarlig for koordineringen af de forskellige programlederes og de 
kompetente generaldirektoraters aktiviteter«. 
Ændringsforslag nr. 4 handler især om reduktion af de sproglige barrierer og de regionale forskelle. 
Dette ændringsforslag var allerede indeholdt i Kommissionens ændrede beslutningsforslag. Det 
blev dog ikke optaget i den fælles holdning fastlagt i Rådet. Derfor bad Kommissionen om, at der 
blev indføjet en bemærkning i Rådsprotokollen, om at den havde i sinde at respektere ånden i dette 
ændringsforslag. Kommissionen har således heller ikke anset det for nødvendigt at indføje 
ændringsforslaget igen. 
ÆNDRINGSFORSLAG nr. 2 
af Energi-, Forsknings- og Teknologiudvalget 
Indstilling ved andenbehandling (dok. A2-0131/89) 
Ordfører: Kolokotronis 
Rådets fælles holdning (dok. C2-0020/89 — SYN 136) 
VALUE-programmet 
TEKST FORESLÅET AF RÅDET TEKST ANDRET AF EUROPA-PARLAMENTET 
(Ændringsforslag nr. 2) 
Artikel 3 [Stk. la (nyt)] 
la. Kommissionen forelægger hvert år som led i den 
årlige budgetbehandling budgetmyndigheden forslag om 
opførelse af bevillingerne til programmet under hensynta­
gen til de faktiske behov i det pågældende regnskabsår og 
de finansielle overslag i henhold til den interinstitutionelle 
aftale. 
Nr. C 214/8 De Europæiske Fællesskabers Tidende 21. 8. 89 
ÆNDRINGSFORSLAG nr. 3 
af Energi-, Forsknings- og Teknologiudvalget 
Indstilling ved andenbehandling (dok. A2-0131/89) 
Ordfører: Kolokotronis 
Rådets fælles holdning (dok. C2-0020/89 — SYN 136) 
VALUE-programmet 
TEKST FORESLÅET AF RÅDET TEKST ANDRET AF EUROPA-PARLAMENTET 
ÆNDRINGSFORSLAG nr. 4 
af Energi-, Forsknings- og Teknologiudvalget 
Indstilling ved andenbehandling (dok. A2-0131/89) 
Ordfører: Kolokotronis 
Rådets fælles holdning (dok. C2-0020/89 — SYN 136) 
VALUE-programmet 
TEKST FORESLÅET AF RÅDET TEKST ANDRET AF EUROPA-PARLAMENTET 
Artikel 8 
1. I første halvdel af det tredje år for programmets 
gennemførelse tager Kommissionen programmet op til 
fornyet behandling og undersøger, i hvilket omfang de i 
bilag I opstillede målsætninger er nået. Kommissionen 
fremsender en rapport til Europa-Parlamentet og Rådet om 
resultaterne af denne fornyede behandling, om nødvendigt 
vedlagt forslag til ændring eller forlængelse af programmet 
i lyset af de foreløbigt opnåede resultater. (Ændringsforslag nr. 3) 
Artikel 4, afsnit 2 (nyt) 
Kommissionen er ansvarlig for koordineringen af de 
forskellige programlederes og de kompetente generaldirek­
toraters aktiviteter. 
(Ændringsforslag nr. 4) 
Artikel 8 
1. I første halvdel af det tredje år for programmets 
gennemførelse tager Kommissionen programmet op til 
fornyet behandling og fremsender en rapport til Rådet og 
Europa-Parlamentet om resultaterne af denne fornyede 
behandling (med angivelse af statistiske data om gennemfø­
relsen af de i bilag I anførte målsætninger), om nødvendigt 
vedlagt forslag til ændring eller forlængelse af programmet 
i lyset af de foreløbigt opnåede resultater. I løbet af samme 
periode skal der efter fremgangsmåden i EØF-Traktatens 
artikel 130 Q, stk. 2, vedtages forslag til foranstaltninger 
med henblik på at reducere de negative virkninger af 
sprogbarrierer inden for spredning og udnyttelse af 
resultater af forskning, inden for videnskab og teknologi 
samt de negative virkninger af de regionale forskelle med 
hensyn til infrastrukturniveauet inden for dette område.